พาณิชย์ ส่งมาตรการเร่งด่วน ช่วยเกษตรกรปลูกมัน ดันราคาให้เหมาะสม
พาณิชย์ คุมเข้มส่งออกสต๊อกมันสำปะหลังต่อการส่งออก 1.5 ต่อ 1 ส่วน และเร่งผู้ซื้อรีบซื้อผลิตภัณฑ์ หลังทำเอ็มโอยูไว้ตั้งแต่ปีก่อน หวังให้ผู้ส่งออกเร่งหาซื้อมัน และระบายผลผลิตออกนอกประเทศ เพื่อดึงราคาขึ้น เกษตรกรไม่เดือดร้อน หลังพบผลผลิตมันกว่าครึ่งกระหน่ำออกมากในช่วงนี้,นางอภิรดี ตันตราภรณ์ รมว.พาณิชย์ เปิดเผยว่า กระทรวง ได้ติดตามสถานการณ์ผลผลิตและราคามันสำปะหลังอย่างต่อเนื่อง พบว่าขณะนี้จนถึงเดือนเม.ย.60 ผลผลิตมันสำปะหลังสด จะออกสู่ตลาดจำนวนมาก ประมาณ 17.89 ล้านตัน หรือ 57.34% ของผลผลิตรวมที่มีประมาณ 31.19 ล้านตัน ตามการคาดการณ์ของกระทรวงเกษตรและสหกรณ์ จึงต้องเตรียมมาตรการรับมือให้พร้อม เพื่อป้องกันไม่ให้ราคาที่เกษตรกรขายได้ต่ำกว่าต้นทุนการผลิต,ทั้งนี้กระทรวงจะควบคุมดูแลการตรวจสอบสต๊อกของผู้ส่งออก ตามมติคณะกรรมการนโยบายและบริหารจัดการมันสำปะหลัง (นบมส.) ที่กำหนดให้ผู้ส่งออกต้องเก็บสต๊อกมันสำปะหลังต่อการส่งออกในอัตราส่วน 1.5 ต่อ 1 หรือมีสินค้า 150 ตัน สามารถส่งออกได้ 100 ตัน ซึ่งจะทำให้ผู้ส่งออกต้องซื้อมันสำปะหลังจากเกษตรกรเพิ่มขึ้น เพราะหากไม่สต๊อกไว้ตามที่กำหนด จะไม่สามารถส่งออกได้ และล่าสุดได้มอบหมายให้นายวินิจฉัย แจ่มแจ้ง ผู้ช่วยรมต.ประจำกระทรวงพาณิชย์ตรวจสอบสต๊อกของผู้ส่งออกที่พระนครศรีอยุธยา วันที่ 29 ม.ค.นี้แล้ว และจะตรวจสอบสต๊อกของผู้ส่งออกรายอื่นๆ ต่อไป,นอกจากนี้ จะเร่งรัดให้ผู้ประกอบการ โดยเฉพาะสมาคมการค้าผู้ผลิตเอทานอลไทยและสมาคมเอทานอลจากมันสำปะหลัง ที่ได้ลงนามในบันทึกความเข้าใจ (เอ็มโอยู) กับสมาพันธ์ชาวไร่มันสำปะหลังแห่งประเทศไทย เมื่อวันที่ 23 ธ.ค.59 เร่งรับซื้อหัวมันสดจากเกษตรกร และขอให้ซื้อในปริมาณที่เพิ่มขึ้นจากที่ได้ตกลงกันไว้ด้วย,สำหรับการผลักดันการส่งออก ได้มอบหมายให้กรมส่งเสริมการค้าระหว่างประเทศ ประสานและติดตามผู้นำเข้าที่ได้เดินทางเข้ามาเจรจาจับคู่ธุรกิจ (บิสสิเนส แมชชิ่ง) กับผู้ประกอบการไทย เมื่อวันที่ 14 พ.ย.59 ซึ่งเป็นผู้นำเข้า 53 บริษัท ผู้ผลิต ผู้ส่งออกไทย 39 บริษัท ที่ได้ลงนามเอ็มโอยูร่วมกัน เพื่อซื้อผลิตภัณฑ์มันสำปะหลังจากไทย 5 ฉบับ ปริมาณ 1.7 ล้านตัน มูลค่า 10,710 ล้านบาท ให้เร่งซื้อทั้งแป้งมัน มันเส้น มันอัดเม็ด และกากมันอัดเม็ดจากไทยโดยเร็ว เพื่อเร่งระบายผลผลิตในประเทศ,ส่วนข้อเสนอของสมาคมโรงงานผู้ผลิตมันสำปะหลังภาคตะวันออกเฉียงเหนือ ที่เสนอให้รัฐบาลรับซื้อหัวมันสดในราคากิโลกรัมละ 1.80 บาท และให้ลานมันเป็นผู้แปรสภาพเป็นมันเส้น และให้รัฐเก็บสต๊อกไว้ ก่อนที่จะให้ผู้รับซื้อ หรือผู้ส่งออกที่สนใจมาซื้อนั้น กระทรวงรับที่จะพิจารณา แต่ต้องดูความเหมาะสมและความเป็นไปได้ก่อน ส่วนข้อเสนอของสมาพันธ์ชาวไร่มันสำปะหลังแห่งประเทศไทย ที่ให้รัฐสนับสนุนการผลิตมันเส้นสะอาด และเชื่อมโยงการจำหน่ายไปยังกลุ่มผู้เลี้ยงสัตว์และอุตสาหกรรมเอทานอล กระทรวง ได้ดำเนินการแล้ว,อย่างไรก็ตาม ล่าสุดกระทรวงได้มอบหมายให้กรมการค้าภายในประสานงานไปยังหน่วยงานที่เกี่ยวข้อง เช่น ผู้ว่าราชการจังหวัด ที่เป็นแหล่งผลิตมันสำปะหลัง ขอให้เร่งประชาสัมพันธ์แนวทางการบริหารจัดการมันสำปะหลังปี 59/60 ให้เกษตรกรได้รับรู้และเข้าใจ ขอให้ธนาคารเพื่อการเกษตรและสหกรณ์การเกษตร (ธ.ก.ส.) เร่งประชาสัมพันธ์ให้เจ้าหน้าที่ ธ.ก.ส. เข้าใจถึงแนวทางปฏิบัติ และอำนวยความสะดวกให้กับเกษตรกรที่จะเข้าร่วมโครงการช่วยเหลือ และประสานไปยังกองบังคับการตำรวจทางหลวง เพื่อขอให้ผ่อนผันน้ำหนักบรรทุกเฉพาะรถบรรทุกของเกษตรกรที่ขนมันสำปะหลังไปจำหน่าย ณ จุดรับซื้อ,สำหรับมันสำปะหลังปี 59/60 คณะรัฐมนตรี (ครม.) ได้อนุมัติมาตรการบริหารจัดการแล้ว 6 โครงการ ได้แก่ 1. โครงการลดดอกเบี้ยเงินกู้ให้เกษตรกรผู้ปลูกมันสำปะหลัง 2. โครงการเพิ่มประสิทธิภาพการเพาะปลูกในระบบน้ำหยด 3. โครงการสินเชื่อเพื่อรวบรวมมันสำปะหลังและสร้างมูลค่าเพิ่มโดยสถาบันเกษตรกร 4. โครงการสินเชื่อเพื่อยกระดับมาตรฐานการผลิตและการแปรรูปมันสำปะหลัง 5. โครงการพักชำระหนี้เงินต้นและลดดอกเบี้ยให้เกษตรกร และ 6. โครงการให้สินเชื่อเพื่อค่าใช้จ่ายฉุกเฉินสำหรับเกษตรกรลูกค้า ธ.ก.ส.
พาณิชย์ คุมเข้มผู้ส่งออกสต๊อกมันสำปะหลังต่อการส่งออก 1.5 ต่อ 1 ส่วน และเร่งผู้ซื้อรีบซื้อผลิตภัณฑ์ หลังทำเอ็มโอยูไว้ตั้งแต่ปีก่อน หวังให้ผู้ส่งออกเร่งหาซื้อมัน และระบายผลผลิตออกนอกประเทศ เพื่อดึงราคาขึ้น  
มันสำปะหลัง,อภิรดี ตันตราภรณ์,สต๊อกมันสำปะหลัง,ราคามันสำปะหลัง,ส่งออกมันสำปะหลัง